In nomine Verbi incarnati. Noverint cuncti fideles quod ego Dodo dono aliquid de rebus meis Deo et sanctis apostolis Petro et Paulo, et ad locum Cluniacum, quæ sunt site in pago Maticensi, in villa Brisiaco: hoc est curtilum unum cum vinea et silva et campos; eo tenore ut quamdiu vixero teneam et possideam et in vestitura unum ex his campis, quem supra memoravimus, qui conjacet inter Brisiaco et Petromna, et habet terminationes a mane via publica, a medio die terra Sancti Vincentii, a sero vetustissimo bedalo, a certio terra Sancti Petri. Facio autem hanc donationem pro remedium anime meæ, et patris mei, et matris meæ, et omnium parentorum meorum. Si quis hanc donationem infringere voluerit, non vindicet quod repetit, sed omni tempore firma permaneat. Actum Cluniaco publice. Signum Dodoni, qui fieri et firmare rogavit. S. Anscherii. S. Constabuli. S. Adalberti. S. Tedoini. S. Airoardi. S. Girbaldi. Anno Vº regnante Rodulfo rege.